[{"text_idx": "#000003", "text": "Euskal Herrira emigratu zuten granadar batzuen semea da Manu Go\u0301mez (Arrasate, 1973). Kanpoan bizi ostean, zinemaren bidez, txikitako herrira itzuli zen berriro. Euskadi, 1985: \u201cFilmak ez du erradiografia soziopolitikoa izan nahi, baina ezinezkoa da gai hori alde batera uztea. Nire ustez, ezin ziren falta musika, punka, hiesa eta ETA erakundea, unerik gorenean baitzegoen. (...)"}, {"text_idx": "#000004", "text": "Nik beti erabiltzen dut Garci\u0301a Ma\u0301rquez idazlearen esaldia: bizitza ez da norberak bizi izandakoa, baizik eta gogoratzen duena eta nola gogoratzen duen. Filmean, langile klasearen errealitatea agertzen da. Izan ere, Euskal Herri hartan independentziaren aldeko borroka zegoen, baina jende horren arazo nagusia hilaren amaierara iristea zen. (...)"}, {"text_idx": "#000005", "text": "Zorigaitz horiek guztiak gorabehera, Euskal Herriaren irudi gris horretatik ihes egingo zuen film bat egin nahi nuen. Nire haurtzaroa kolorez, bizitzaz eta dibertsioz beteta dago\u201d. (Manu Go\u0301mez, zuzendaria)"}]